pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย จับมือ อาลีบาบา ยกระดับธุรกิจออนไลน์
วันจันทร์ที่ 23 เมษายน 2561
ไทย จับมือ อาลีบาบา ยกระดับธุรกิจออนไลน์
รัฐบาลไทยลงนามความร่วมมือกับอาลีบาบา กรุ๊ป เพื่อพัฒนาโครงการ Smart Digital Hub มูลค่ากว่า 10,000 ล้านบาท ในพื้นที่ระเบียงเศรษฐกิจภาคตะวันออก หรือ EEC
ไทย จับมือ อาลีบาบา ยกระดับธุรกิจออนไลน์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยลงนามความร่วมมือกับอาลีบาบา กรุ๊ป เพื่อพัฒนาโครงการ Smart Digital Hub มูลค่ากว่า 10,000 ล้านบาท ในพื้นที่ระเบียงเศรษฐกิจภาคตะวันออก หรือ EEC โดยจะพัฒนาบุคลากรดาวเด่นด้านดิจิทัลและส่งเสริมการทําธุรกิจผ่านระบบ E-Commerce ส่งเสริมทักษะด้านดิจิทัล E-Commerce ให้แก่ผู้ประกอบการ SMEs และ Startup ไทย จัดทํา Thailand Tourism Platform ส่งเสริมการท่องเที่ยว เปิดตลาดสินค้าเกษตรออนไลน์ เช่น ข้าวและทุเรียน บนเว็บไซต์ Tmall.com ขยายตลาดไปยังประเทศจีน และลงทุนสร้างศูนย์ Smart Digital Hub ใช้ขนส่งสินค้าไปทั่วโลกได้อย่างรวดเร็วและมีประสิทธิภาพสูงสุด ทั้งนี้ ความร่วมมือดังกล่าวสะท้อนถึงศักยภาพของ EEC ที่จะเป็นกลไกขับเคลื่อนเศรษฐกิจไทยในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน ประชุมเชิงปฏิบัติการเพื่อสร้างความรู้ในการถ่ายทอดยุทธศาสตร์
วันพฤหัสบดีที่ 9 สิงหาคม 2561
ก.แรงงาน ประชุมเชิงปฏิบัติการเพื่อสร้างความรู้ในการถ่ายทอดยุทธศาสตร์
วันที่ 9 สิงหาคมคม 2561 เวลา 09.00 น. นายจรินทร์ จักกะพาก ปลัดกระทรวงแรงงาน เป็นประธานเปิดการประชุมเชิงปฏิบัติการเพื่อสร้างความรู้ ความเข้าใจในการถ่ายทอดยุทธศาสตร์สู่การปฏิบัติ ประจําปี 2561
วันที่ 9 สิงหาคมคม 2561 เวลา 09.00 น. นายจรินทร์ จักกะพาก ปลัดกระทรวงแรงงาน เป็นประธานเปิดการประชุมเชิงปฏิบัติการเพื่อสร้างความรู้ ความเข้าใจในการถ่ายทอดยุทธศาสตร์สู่การปฏิบัติ ประจําปี 2561 ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน โดยมีข้าราชการและเจ้าหน้าทีในสังกัดสํานักงานปลัดกระทรวงแรงงาน เข้าร่วมการประชุม โดยการประชุมดังกล่าวมีวัตถุประสงค์เพื่อสร้างความรู้ ความเข้าใจ มีทิศทางการดําเนินงานขององค์กรและประเทศ สามารถนํายุทธศาสตร์สํานักงานปลัดกระทรวงแรง (พ.ศ. 2560 - 2564) ฉบับทบทวน ปีงบประมาณ 2561 ไปปฏิบัติได้จริง ใช้เป็นแนวทางการปฏิบัติงานส่งผลสําเร็จตามเป้าประสงค์ขององค์กร
-----------------------------------------------
กองเผยแพร่และประชาสัมพันธ์
9 สิงหาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-ประภัตร’ ลุยตรวจด่านชายแดนไทย-กัมพูชา เข้มสกัดโรคอหิวาห์ในหมู
วันจันทร์ที่ 16 ธันวาคม 2562
ประภัตร’ ลุยตรวจด่านชายแดนไทย-กัมพูชา เข้มสกัดโรคอหิวาห์ในหมู
ประภัตร’ ลุยตรวจด่านชายแดนไทย-กัมพูชา เข้มสกัดโรคอหิวาห์ในหมู
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังตรวจเยี่ยมด่านผ่านแดนถาวรคลองลึกอ.อรัญประเทศ จ.สระแก้ว และด่านผ่านแดนถาวรบ้านเขาดิน อ.คลองหาด จ.สระแก้ว พร้อมด้วยนายอําพันธุ์ เวฬุตันติ ผู้ตรวจราชการกระทรวงเกษตรและสหกรณ์ และนายสุรเดช สมิเปรม รองอธิบดีกรมปศุสัตว์ รวมทั้งผู้เกี่ยวข้อง ว่า จากกรณีการเกิดการระบาดของโรคอหิวาต์แอฟริกาในสุกรอย่างหนักในประเทศเพื่อนบ้าน ทําให้ประเทศไทยมีการดําเนินมาตรการทั้งการส่งออกและนําเข้าสุกรอย่างเข้มงวด เพื่อไม่ให้เกิดการระบาดในประเทศโดยเฉพาะบริเวณพื้นที่ชายแดนไทย-กัมพูชา ทั้ง 2 ด่านจ.สระแก้ว ได้มีการประชาสัมพันธ์และตรวจสอบห้ามนําผลิตภัณฑ์จากสุกรเข้ามาในราชอาณาจักรไทยโดยเด็ดขาด
“จากการลงพื้นที่ตรวจเยี่ยมด่านผ่านแดนถาวรบ้านเขาดิน ทําให้มั่นใจได้ว่าการส่งออกสุกรไปยังประเทศเพื่อนบ้านจะไม่มีการแพร่ระบาดของโรคสุกรจากประเทศเพื่อนบ้านเข้ามายังประเทศไทย นอกจากนี้ยังมีเจ้าหน้าที่ปฏิบัติงานพ่นยาฆ่าเชื้อบริเวณช่องทางเข้าออกของยานพาหนะบรรทุกสัตว์และสิ่งของต่างๆ ตามมาตรการของกรมปศุสัตว์อย่างเข้มงวดทุกครั้ง ซึ่งจะมีการสุ่มตรวจตัวอย่างจากรถทุกคันเพื่อหาสารพันธุกรรมของเชื้อโรคด้วย” นายประภัตร กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
ศุสัตว์อย่างเข้มงวดทุกครั้ง ซึ่งจะมีการสุ่มตรวจตัวอย่างจากรถทุกคันเพื่อหาสารพันธุกรรมของเชื้อโรคด้วย” นายประภัตร กล่าว
รัฐบาลไทย-ข่าวทำเนียบรัฐบาล-พม. โดย ศูนย์ช่วยเหลือสังคม โทรสายด่วน 1300 ลงพื้นที่พร้อมช่วยเหลือ ครอบครัวชายชราวัย 61 ปี ที่ต้องเลี้ยงดูภรรยาและหลานชายพิการที่ช่วยเหลือตนเองไม่ได้ ที่ย่านหนองจอก กรุงเทพฯ
วันจันทร์ที่ 20 มีนาคม 2560
พม. โดย ศูนย์ช่วยเหลือสังคม โทรสายด่วน 1300 ลงพื้นที่พร้อมช่วยเหลือ ครอบครัวชายชราวัย 61 ปี ที่ต้องเลี้ยงดูภรรยาและหลานชายพิการที่ช่วยเหลือตนเองไม่ได้ ที่ย่านหนองจอก กรุงเทพฯ
พม. โดย ศูนย์ช่วยเหลือสังคม โทรสายด่วน 1300 ลงพื้นที่พร้อมช่วยเหลือ ครอบครัวชายชราวัย 61 ปี ที่ต้องรับภาระเลี้ยงดูภรรยาและหลานชายพิการที่ช่วยเหลือตนเองไม่ได้ ที่ย่านหนองจอก กรุงเทพฯ
เมื่อวันที่ 16 มี.ค. 60 เวลา 16.30 น. นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมเจ้าหน้าที่ศูนย์ช่วยเหลือสังคม 1300 และหน่วยงานที่เกี่ยวข้อง ลงพื้นที่พร้อมให้ความช่วยเหลือ กรณี ครอบครัวชายชราวัย 61 ปี ต้องรับภาระเพียงลําพังในการดูแลภรรยาและหลานชายที่มีความพิการ ไม่สามารถช่วยเหลือตัวเองได้ ณ โครงการภูมิกิติจัดสรรที่ดิน เขตหนองจอก กรุงเทพมหานคร
นางนภา กล่าวว่า ด้วยพลเมืองดีได้ประสานแจ้งมายังศูนย์ช่วยเหลือสังคม สายด่วน 1300 กระทรวงการพัฒนาสังคมและความมั่นคงของมนุษย์ (พม.) เพื่อขอความช่วยเหลือครอบครัวชายชราวัย 61 ปี อาศัยอยู่กับภรรยา วัย 51 ปี ที่มีความพิการทาง การเคลื่อนไหวซีกซ้ายอ่อนแรง เนื่องจากได้รับการผ่าตัดสมองจากอาการเป็นลมหมดสติ ทําให้ขาดออกซิเจน และหลานชายวัย 17 ปี มีความพิการทางการมองเห็น โดยชายชราดังกล่าวประกอบอาชีพทํากระบอกกระเป๋ารถเมล์ที่บ้านพัก แต่มีรายไม่แน่นอน เพื่อหาเงิน และดูแลภรรยาและหลายชายที่ไม่สามารถช่วยเหลือตัวเองได้ นั้น ตนพร้อมด้วยเจ้าหน้าที่ศูนย์ช่วยเหลือสังคม สายด่วน 1300 ผู้ประกอบวิชาชีพสังคมสงเคราะห์รับอนุญาต และสํานักงานเขตหนองจอก กรุงเทพมหานคร รวมทั้งหน่วยงานที่เกี่ยวข้องในสังกัดกระทรวง การพัฒนาสังคมฯ ได้แก่ กรมส่งเสริมและพัฒนาคุณภาพชีวิตคนพิการ (พก.) กรมกิจการผู้สูงอายุ (ผส.) กรมพัฒนาสังคมและสวัสดิการ (พส.) และกรมกิจการเด็กและเยาวชน (ดย.) ได้ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้งเร่งดําเนินการช่วยเหลือเบื้องต้นตามภารกิจของกระทรวงการพัฒนาสังคมฯ
นางนภา กล่าวเพิ่มเติมว่า ในเบื้องต้น หลายหน่วยงานสังกัดกระทรวงการพัฒนาสังคมฯ ได้ดําเนินการช่วยเหลือครอบครัวดังกล่าว อาทิ 1) พก. ได้มอบเงินสงเคราะห์คนพิการพร้อมถุงยังชีพ 2) ผส. ได้มอบเงินสงเคราะห์ผู้สูงอายุในภาวะยากลําบาก พร้อมถุงยังชีพ 3) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคที่จําเป็น และ 4) ดย. ได้มอบเงินสงเคราะห์เด็ก พร้อมเครื่องอุปโภคบริโภคที่จําเป็น เพื่อบรรเทาความเดือดร้อนเฉพาะหน้า ทั้งนี้ สําหรับแนวทางการช่วยเหลือในระยะต่อไป หน่วยงาน ในสังกัดกระทรวงการพัฒนาสังคมฯ จะร่วมกันหาแนวทางช่วยเหลือดูแลในเรื่องการส่งเสริมสวัสดิการสังคมที่เหมาะสม กับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง เช่น การแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่พอเพียงและมั่นคงในระยะยาว และการขอเงินกู้ยืมเพื่อประกอบอาชีพจากกองทุนส่งเสริมและพัฒนาคุณภาพชีวิต คนพิการของ พก. เป็นต้น
"ทั้งนี้ สําหรับประชาชนผู้ประสบปัญหาทางสังคม สามารถขอความช่วยเหลือได้ที่ ศูนย์ช่วยเหลือสังคม สายด่วน 1300 บริการ 24 ชั่วโมง ซึ่งกระทรวงการพัฒนาสังคมฯ พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-รมว.สธ. เยี่ยมชมบริการทางการแพทย์วิถีใหม่ โรงพยาบาลสมุทรสาคร [กระทรวงสาธารณสุข]
วันศุกร์ที่ 22 พฤษภาคม 2563
รมว.สธ. เยี่ยมชมบริการทางการแพทย์วิถีใหม่ โรงพยาบาลสมุทรสาคร [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมบริการทางการแพทย์วิถีใหม่เขตสุขภาพที่ 5 มอบนโยบายให้โรงพยาบาลในสังกัดปรับระบบ ลดการมาโรงพยาบาลโดยไม่จําเป็น ลดความเสี่ยงการรับเชื้อ
วันนี้ (21 พฤษภาคม 2563) ที่โรงพยาบาลสมุทรสาคร จ.สมุทรสาคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหาร เยี่ยมชมการจัดบริการทางการแพทย์รูปแบบวิถีใหม่ (New Normal Medical Service) ของเขตสุขภาพที่ 5 ที่โรงพยาบาลสมุทรสาคร พร้อมรับมอบห้องตรวจปลอดเชื้อ และคลินิกเคลื่อนที่สําหรับตรวจผู้ป่วยในชุมชน จากคุณปิยพรรณ หันนาคินทร์ ผู้แทนกรรมการผู้จัดการบริษัท OEG กรรมการมูลนิธินักศึกษาเก่าวิศวกรรม มหาวิทยาลัยเชียงใหม่ และประธานกลุ่มวิศวกรรมรวมใจต้านภัยโควิด-19
นายอนุทินกล่าวว่า ผลจากการระบาดของโรคโควิด 19 ทําให้การบริการทางการแพทย์ในโรงพยาบาลในสังกัดกระทรวงสาธารณสุข ต้องปรับเป็นแบบวิถีใหม่ (New Normal Medical Service) ทั้งการปรับโครงสร้างพื้นฐาน จัดพื้นที่บริการ การนําเทคโนโลยีดิจิทัลมาใช้เพื่อลดความเสี่ยงการรับเชื้อ เช่นที่ โรงพยาบาลสมุทรสาคร ได้ปรับบริการทางการแพทย์แบบวิถีใหม่ เน้นความปลอดภัยของผู้ป่วยและบุคลากร (2P Safety) ด้วยการลดจํานวนผู้ป่วยที่ไม่จําเป็นต้องมาโรงพยาบาล มีการแบ่งประเภทผู้ป่วยให้ได้รับการรักษาเหมาะสมเฉพาะบุคคลตามความจําเป็นเร่งด่วน โดยกลุ่มที่ไม่จําเป็นต้องพบแพทย์ ใช้การจัดส่งยาทางไปรษณีย์ กลุ่มที่ปัญหาเล็กน้อย ใช้การปรึกษาแพทย์ผ่าน Tele -medicine
ส่วนผู้ป่วยที่จําเป็นต้องมาโรงพยาบาลได้จัดระบบคัดกรอง แยกผู้ป่วยโรคระบบทางเดินหายใจออกจากระบบอื่นๆ โดยมีคลินิกไข้หวัดรองรับ ส่วนผู้ป่วยฉุกเฉิน ได้จัดแบ่งพื้นที่ให้บริการ หากจําเป็นต้องนอนพักในโรงพยาบาล ได้จัดเตรียมหอผู้ป่วยโรคต่างๆไม่ปะปนกัน โดยแยกผู้ป่วยโรคปอดบวมออกจากผู้ป่วยระบบอื่น ที่สําคัญคือ การนํานวตกรรมมาใช้เพื่อลดโอกาสแพร่เชื้อ เช่น ห้องหัตถการความดันลบ ตู้จ่ายยาอัตโนมัติ หุ่นยนต์กระจกพระราชทาน หุ่นยนต์ส่งยา ส่งอาหาร กล้อง CCTVสังเกตอาการผู้ป่วย เป็นต้น
นอกจากนี้ โรงพยาบาลสมุทรสาคร ได้เตรียมความพร้อมการดูแลรักษาผู้ป่วยโรคโควิด 19 จัดตั้งคลินิกไข้หวัด จัดระบบให้คําปรึกษาผ่าน Application รวมทั้งการสร้างเครือข่ายเฝ้าระวังและควบคุมป้องกันโรคเข้มแข็งอย่างมีส่วนร่วม ทั้งองค์กรปกครองส่วนท้องถิ่น ชุมชนไทย-ต่างด้าว สถานประกอบการ เรือนจํา คลินิกแพทย์-พยาบาล ร้านขายยา ฯลฯ การเพิ่มเครือข่ายอาสาสมัครสาธารณสุขต่างด้าว (อสต.) ในแรงงานต่างด้าว ครอบคลุมทุกพื้นที่ และสร้างความรอบรู้ด้านสุขภาพให้ประชาชนให้สามารถพึ่งพาตนเองได้
******************************** 21 พฤษภาคม 2563
รัฐบาลไทย-ข่าวทำเนียบรัฐบาล-รมช.สมชาย นำ ผอ.UNIDO และคณะเยี่ยมชมศูนย์ ITC พร้อมหารือแนวทางการพัฒนาอุตสาหกรรม 4.0
วันพฤหัสบดีที่ 4 ตุลาคม 2561
รมช.สมชาย นํา ผอ.UNIDO และคณะเยี่ยมชมศูนย์ ITC พร้อมหารือแนวทางการพัฒนาอุตสาหกรรม 4.0
รมช.สมชาย นํา ผอ.UNIDO และคณะเยี่ยมชมศูนย์ ITC พร้อมหารือแนวทางการพัฒนาอุตสาหกรรม 4.0
วันนี้ (4 ต.ค. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นํานายลี ยง ผู้อํานวยการใหญ่องค์การพัฒนาอุตสาหกรรมแห่งสหประชาชาติ (UNIDO) และคณะเยี่ยมชมศูนย์ปฏิรูปอุตสาหกรรมสู่อนาคต (ITC) และร่วมหารือแนวทางการพัฒนาอุตสาหกรรม 4.0 กับ UNIDO โดยมีนายอดิทัศน์ วะสีนนท์ รองผู้อํานวยการสํานักงานเศรษฐกิจอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม ร่วมด้วย ณ ศูนย์ปฏิรูปอุตสาหกรรมสู่อนาคต (ITC) กล้วยน้ําไท กรุงเทพฯ
รัฐบาลไทย-ข่าวทำเนียบรัฐบาล-รอง นรม.และ รมว.กห. ให้การต้อนรับการเยี่ยมคำนับของ ผู้แทนข้าหลวงใหญ่ผู้ลี้ภัยสหประชาชาติ ประจำประเทศไทย (UNHCR)
วันจันทร์ที่ 28 มกราคม 2562
รอง นรม.และ รมว.กห. ให้การต้อนรับการเยี่ยมคํานับของ ผู้แทนข้าหลวงใหญ่ผู้ลี้ภัยสหประชาชาติ ประจําประเทศไทย (UNHCR)
เมื่อ 28 ม.ค. พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับ นาย Giuseppe De Vincentiis (จูเซ็ปเป้ เด วินเซ็นทิส ) ผู้แทนข้าหลวงใหญ่ผู้ลี้ภัยสหประชาชาติ ประจําประเทศไทย  ( UNHCR ) ณ ศาลาว่าการกลาโหม ในโอกาสเข้ารับตําแหน่ง
พล.อ.ประวิตร ไ
รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่จังหวัดสงขลา สร้างสุขให้ประชาชน
วันอังคารที่ 15 ตุลาคม 2562
กระทรวงยุติธรรม ลงพื้นที่จังหวัดสงขลา สร้างสุขให้ประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสร้างสุข ครั้งที่ 1 ประจําปีงบประมาณ พ.ศ. 2562
ในวันศุกร์ที่ 11 ตุลาคม 2562 เวลา 11.00 น. ณ หอเปรมดนตรี มหาวิทยาลัยทักษิณ อําเภอเมือง จังหวัดสงขลา นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสร้างสุข ครั้งที่ 1 ประจําปีงบประมาณ พ.ศ. 2562 พร้อมด้วยนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม คณะผู้บริหารกระทรวงยุติธรรม นายจารุวัฒน์ เกลี้ยงเกลา ผู้ว่าราชการจังหวัดสงขลา หัวหน้าส่วนราชการ สมาชิกสภาผู้แทนราษฎรในพื้นที่จังหวัดสงขลา รองศาสตราจารย์ ดร.วิชัย ชํานิ อธิการบดีมหาวิทยาลัยทักษิณ จังหวัดสงขลา นิสิต นักศึกษา และประชาชนทั่วไปกว่า 800 คน เข้าร่วมฯ
ทั้งนี้ รัฐมนตรีว่าการกระทรวงยุติธรรม ได้มอบเงินเยียวยาผู้เสียหายและจําเลยในคดีอาญาพื้นที่จังหวัดสงขลาและนราธิวาส จํานวน 16 ราย รวมเป็นเงิน 1,475,746 บาท และมอบเงินช่วยเหลือกองทุนยุติธรรมในการขอปล่อยตัวชั่วคราวผู้ต้องหาหรือจําเลย จํานวน 2 ราย รวมเป็นเงิน 1,000,000 บาท
ในโอกาสนี้ รัฐมนตรีว่าการกระทรวงยุติธรรม กล่าวว่า การจัดโครงการยุติธรรมสร้างสุข ครั้งที่ 1 ประจําปีงบประมาณ พ.ศ. 2563 ณ จังหวัดสงขลาแห่งนี้ เป็นการตอกย้ําว่ากระทรวงยุติธรรม พร้อมที่จะทํางานเชิงรุก สร้างสุขให้ประชาชนทุกท่าน มุ่งมั่นส่งมอบความรู้ทางกฎหมายให้ถึงบ้านประชาชน เพื่อให้ประชาชนได้รับสิทธิที่พึงได้ ลดการเกิดปัญหาทางสังคม ป้องกันไม่ให้ประชาชนกระทําความผิด ทั้งนี้ หากประชาชนมีปัญหาความเดือดร้อน สามารถติดต่อขอรับความช่วยเหลือได้ที่ กระทรวงยุติธรรม สายด่วน 1111 กด 77 ตลอด 24 ชั่วโมง หรือท่านสามารถเข้าไปขอรับบริการได้ที่สํานักงานยุติธรรมจังหวัด หรือศูนย์ยุติธรรมชุมชนในภูมิลําเนาของท่าน
ทั้งนี้ ภายในงานมีการจัดอบรมให้ความรู้ความเข้าใจด้านกฎหมาย กระบวนการยุติธรรม และโทษภัยของยาเสพติด การจัดนิทรรศการให้ความรู้ การรับฟังปัญหาความเดือดร้อน รับเรื่องราวร้องทุกข์และการไกล่เกลี่ยชั้นบังคับคดี เป็นต้น
จากนั้นเวลา 12.30 น. รัฐมนตรีว่าการกระทรวงยุติธรรม ได้เดินทางไปยังคณะนิติศาสตร์ มหาวิทยาลัยทักษิณ เพื่อเปิดศูนย์นิติศาสตร์ชุมชน พร้อมมอบนโยบาย ให้ข้อเสนอแนะ และเยี่ยมชมผลการดําเนินงานของศูนย์นิติศาสตร์ชุมชน โดยมีคณาจารย์คณะนิติศาสตร์ให้การต้อนรับ
ต่อจากนั้นเวลา 14.00 น. รัฐมนตรีว่าการกระทรวงยุติธรรม ได้เดินทางไปตรวจเยี่ยมเรือนจําจังหวัดสงขลา โดยได้เยี่ยมชมผลงานของผู้ได้รับทุนประกอบอาชีพ ตรวจเยี่ยมเรือนนอนของผู้ต้องขัง และให้กําลังใจแก่เจ้าหน้าที่ผู้ปฏิบัติงาน
และในเวลา 15.00 น. รัฐมนตรีว่าการกระทรวงยุติธรรม ได้เดินทางไปยังศูนย์ฝึกและอบรมเยาวชนเขต 9 เพื่อเยี่ยมชมการแสดงผลิตภัณฑ์ของหน่วยเรียนวิชาชีพ และเครือข่ายด้านการศึกษา การบําบัด แก้ไข ฟื้นฟู และอาชีพสําหรับเด็ก พร้อมทั้งให้โอวาทและให้กําลังใจแก่เด็กและเยาวชน
รัฐบาลไทย-ข่าวทำเนียบรัฐบาล-นิยามผู้ป่วยที่ต้องสอบสวนโรคติดเชื้อไวรัสโควิด สามารถตรวจรักษาฟรีหรือไม่ ??
วันพฤหัสบดีที่ 9 เมษายน 2563
นิยามผู้ป่วยที่ต้องสอบสวนโรคติดเชื้อไวรัสโควิด สามารถตรวจรักษาฟรีหรือไม่ ??
ผู้ป่วยที่ต้องสอบสวนโรคติดเชื้อไวรัสโควิด ตรวจรักษาฟรีหรือไม่ ?
Q: นิยามผู้ป่วยที่ต้องสอบสวนโรคติดเชื้อไวรัสโคโรนา 2019 (Patient Under Investigation : PUI) สามารถตรวจรักษาฟรีหรือไม่
A: หากเข้าข่ายตามอาการและปัจจัยเสี่ยงในกรณีดังกล่าว
สามารถข้ารับการตรวจได้ฟรีทุกกรณี ใน 4 กลุ่มคือ
กลุ่มที่ 1 การฝาระวังที่ด่นควบคุมโรคติดต่อระหว่างประเทศ
จากสนามบินหรือผ่านด่นชายแดนต่างๆ
กลุ่มที่ 2 การฝาระวังในสถานพยาบาล
กลุ่มที่ 3 การฝระวังในบุคลากรต้นการแพทย์และสาธารณสุข
กลุ่มที่ 4 การเฝ้าระวังการปวยเป็นกลุ่มก้อน
รัฐบาลไทย-ข่าวทำเนียบรัฐบาล-กระทรวงยุติธรรม แถลงข่าว ผลการดำเนินการสืบสวนสอบสวน กรณี นางสาวโทโมโกะ คาวาชิตะ นักท่องเที่ยวชาวญี่ปุ่นถูกฆาตกรรมที่จังหวัดสุโขทัย เมื่อ พ.ศ. 2550
วันศุกร์ที่ 24 กรกฎาคม 2563
กระทรวงยุติธรรม แถลงข่าว ผลการดําเนินการสืบสวนสอบสวน กรณี นางสาวโทโมโกะ คาวาชิตะ นักท่องเที่ยวชาวญี่ปุ่นถูกฆาตกรรมที่จังหวัดสุโขทัย เมื่อ พ.ศ. 2550
กระทรวงยุติธรรม แถลงข่าว ผลการดําเนินการสืบสวนสอบสวน กรณี นางสาวโทโมโกะ คาวาชิตะ นักท่องเที่ยวชาวญี่ปุ่นถูกฆาตกรรมที่จังหวัดสุโขทัย เมื่อ พ.ศ. 2550
ในวันพฤหัสบดีที่ ๒๓ กรกฎาคม ๒๕๖๓ เวลา ๑๓.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พันตํารวจโท กรวัชร์ ปานประภากร อธิบดีกรมสอบสวนคดีพิเศษ และ พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์ ให้การต้อนรับ นายโทโมยูกิ ฟูจิยามะ หัวหน้านายตํารวจญี่ปุ่น/เลขานุการเอก และนายฮิโรยูกิ มูระมัตสึ เลขานุการโทและกงสุล เพื่อหารือกรณีนางสาวโทโมโกะ คาวาชิตะ ซึ่งถูกฆาตกรรม เมื่อวันที่ ๒๕ พฤศจิกายน ๒๕๕๐ ที่อุทยานประวัติศาสตร์สุโขทัย จังหวัดสุโขทัย ซึ่งอยู่ในความรับผิดชอบของกรมสอบสวนคดีพิเศษ โดยมีคณะเจ้าหน้าที่จากกรมสอบสวนคดีพิเศษ และสถาบันนิติวิทยาศาตร์ ให้การต้อนรับและร่วมหารือ
โดยกรณีดังกล่าว กรมสอบสวนคดีพิเศษได้รับเป็นคดีพิเศษที่ ๑๘๘/๒๕๕๖ เมื่อวันที่ ๓๑ กรกฎาคม ๒๕๕๖ โดยได้รับคดีดังกล่าวภายหลังจากเกิดเหตุประมาณ ๖ ปี ต่อมาได้ยุติการสอบสวน เนื่องจากไม่ปรากฏว่าผู้ใดเป็นผู้กระทําความผิด อย่างไรก็ตาม กรมสอบสวนคดีพิเศษยังดําเนินการสืบสวนเพื่อหาตัวผู้กระทําความผิดอย่างต่อเนื่อง ล่าสุด พนักงานสืบสวนได้ส่งวัตถุพยานของผู้เสียชีวิต ให้สถาบันนิติวิทยาศาสตร์ทําการตรวจพิสูจน์ซ้ําอีกครั้ง โดยใช้วิธีการตรวจหารูปแบบสารพันธุกรรมด้วยน้ํายาใหม่ ซึ่งผู้เชี่ยวชาญด้านนิติวิทยาศาสตร์จากเครือข่ายนิติพันธุศาสตร์แห่งประเทศไทย ร่วมให้ความเห็นในกรณีดังกล่าวว่า มีความเกี่ยวข้องกับคนเชื้อชาติญี่ปุ่นหรือเกาหลี และเห็นพ้องกันว่าควรแจ้งข้อมูลให้ทางประเทศญี่ปุ่นรับทราบและจะใช้เป็นแนวทางในการสืบสวนต่อไป
จากการเข้าหารือกับหัวหน้าตํารวจประจําสถานทูตญี่ปุ่น มีความประสงค์จะขอให้กรมสอบสวนคดีพิเศษ นําพยานหลักฐานที่เป็น DNA ซึ่งตรวจพบที่เสื้อผ้าของผู้เสียชีวิต โดยขอให้นําข้อมูลนี้ไปประสานกับทาง INTERPOL เพื่อเปรียบเทียบกับข้อมูลอาชญากรของ INTERPOL และคณะพนักงานสืบสวนได้ประสานกับหัวหน้านายตํารวจประจําสถานทูตญี่ปุ่น เพื่อดําเนินการตามช่องทางกฎหมายความร่วมมือระหว่างประเทศ ให้ทางการญี่ปุ่นดําเนินการร้องขอต่อศาลในการเชิญตัวผู้ต้องสงสัยชาวญี่ปุ่นที่พํานักอยู่ในประเทศญี่ปุ่น มาตรวจสารพันธุกรรม เพื่อนํามาตรวจเปรียบเทียบกับสารพันธุกรรมที่พบที่ขอบกางเกงของนางสาวโทโมโกะฯ รวมทั้งคณะพนักงานสืบสวนจะทําการสืบสวนเพิ่มเติมว่า ในช่วงเกิดเหตุ นอกจากผู้ต้องสงสัยรายดังกล่าวแล้ว ยังมีชาวเกาหลีหรือชาวญี่ปุ่น เข้ามาเที่ยวในพื้นที่อุทยานประวัติศาสตร์สุโขทัยในช่วงวันเวลาเกิดเหตุอีกหรือไม่ อย่างไร ซึ่งผลการดําเนินการมีความคืบหน้าเป็นประการใดจะได้นําเสนอในโอกาสต่อไป
กระทรวงยุติธรรม และกรมสอบสวนคดีพิเศษ รวมทั้งหน่วยงานบังคับใช้กฎหมายของญี่ปุ่น ได้ร่วมมือกันอย่างใกล้ชิด และมีความสัมพันธ์ที่ดีมาโดยตลอด เพื่อร่วมมือกันคลี่คลายคดีดังกล่าวต่อไป
รัฐบาลไทย-ข่าวทำเนียบรัฐบาล-นายกฯ ห่วงคนไทยดื่มเหล้าติดอันดับโลก ชี้ส่งผลเสียมากกว่าดี แนะใช้โอกาสเข้าพรรษาลด ละ เลิกเหล้า ช่วยประหยัดค่าใช้จ่าย สร้างเสริมสุขภาพ เปลี่ยนภาพลักษณ์ประเทศไทย
วันอาทิตย์ที่ 9 กรกฎาคม 2560
นายกฯ ห่วงคนไทยดื่มเหล้าติดอันดับโลก ชี้ส่งผลเสียมากกว่าดี แนะใช้โอกาสเข้าพรรษาลด ละ เลิกเหล้า ช่วยประหยัดค่าใช้จ่าย สร้างเสริมสุขภาพ เปลี่ยนภาพลักษณ์ประเทศไทย
นายกรัฐมนตรี เป็นห่วงพฤติกรรมการดื่มสุราของคนไทยที่ติดอันดับโลก
วันนี้  (9 กรกฎาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า  พลเอก ประยุทธ์ จันทร์โอชา นายกรัฐมนตรี เป็นห่วงพฤติกรรมการดื่มสุราของคนไทยที่ติดอันดับโลก โดยเฉพาะนักดื่มหน้าใหม่ที่เป็นเยาวชนอายุ 15 - 19 ปี ซึ่งมีแนวโน้มดื่มสุรามากขึ้นถึงร้อยละ 4.96 ต่อปี ขณะที่คนไทยใช้เวลาเพียง 4.5 นาทีในการเดินทางไปร้านขายเครื่องดื่มแอลกอฮอล์ แสดงให้เห็นว่าประชาชนสามารถซื้อหาสุราได้ง่าย เพราะมีขายตามร้านค้าทั่วไปในชุมชน
"ข้อมูลจากองค์การอนามัยโลกเคยระบุว่า คนไทยดื่มเหล้ามากที่สุดเป็นอันดับที่ 5 ของโลก และเป็นสาเหตุของการเกิดอุบัติเหตุบนท้องถนนมากที่สุด เห็นได้จากสถิติอุบัติเหตุในทุกช่วงเทศกาลที่มีวันหยุดยาว นอกจากนี้ ผลจากการดื่มสุรายังทําให้เกิดปัญหาสังคมอื่น ๆ ตามมาด้วย เช่น การใช้ความรุนแรงในครอบครัว การทะเลาะวิวาท และอาชญากรรม"
นายกรัฐมนตรีกล่าวว่า รัฐบาลกําลังเร่งดําเนินการตามแผนยุทธศาสตร์นโยบายแอลกอฮอล์ระดับชาติ ระยะ 10 ปี (พ.ศ.2554-2563) โดยเฉพาะการบังคับใช้กฎหมายควบคุมเครื่องดื่มแอลกอฮอล์อย่างจริงจัง เช่น การกําหนดสถานที่ห้ามขายหรือห้ามบริโภคเครื่องดื่มแอลกอฮอล์เพิ่มเติม ทั้งสถานีขนส่ง ท่าเรือโดยสาร สถานีรถไฟ หรือรอบสถานศึกษา การกําหนดวันห้ามขายเครื่องดื่มแอลกอฮอล์ รณรงค์สร้างจิตสํานึกที่ดีแก่เยาวชน เป็นต้น โดยมีเป้าหมายเพื่อควบคุมและลดการบริโภค ลดนักดื่มหน้าใหม่ จํากัดและลดความรุนแรงของปัญหาจากเครื่องดื่มแอลกอฮอล์
"นายกฯ อยากให้ประชาชนใช้โอกาสเทศกาลเข้าพรรษา 3 เดือน ลด ละ เลิกการดื่มสุรา ซึ่งถือเป็นมหากุศลจากการปฏิบัติบูชา โดยจากการรณรงค์ที่ผ่านมาพบว่า ผู้ที่เข้าร่วมกิจกรรมงดเหล้าเข้าพรรษาถึงร้อยละ 81.2 สามารถประหยัดค่าใช้จ่ายในครอบครัวได้ ร้อยละ 80.5 มีสุขภาพร่างกายดีขึ้น ร้อยละ 50.2 มีสุขภาพจิตใจดีขึ้น และร้อยละ 31.1 มีความสุขและลดปัญหาในครอบครัวได้"
นอกจากนี้ ยังได้ขอบคุณทุกภาคส่วนที่ร่วมกันแก้ไขปัญหามาโดยตลอด และเชื่อว่าตัวนักดื่มและคนรอบข้างเป็นเงื่อนไขสําคัญที่จะช่วยลดปริมาณการดื่มสุราลงได้อย่างแท้จริง จึงขอความร่วมมือผู้ที่เกี่ยวข้องหันไปปรับเปลี่ยนพฤติกรรมใหม่ ช่วยสร้างภาพลักษณ์ที่ดีให้แก่ประเทศ
-----------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-สวนสาธารณะและสนามกีฬากลางแจ้ง ควรมีข้อกำหนดอย่างไร ในช่วงไวรัสโควิด-19 แพร่ระบาด ??
วันจันทร์ที่ 11 พฤษภาคม 2563
สวนสาธารณะและสนามกีฬากลางแจ้ง ควรมีข้อกําหนดอย่างไร ในช่วงไวรัสโควิด-19 แพร่ระบาด ??
สวนสาธารณะและสนามกีฬากลางแจ้งควรมีข้อกําหนดอย่างไร
Q : สวนสาธารณะและสนามกีฬากลางแจ้ง ควรมีข้อกําหนดอย่างไร ในช่วงไวรัสโควิด-19 แพร่ระบาด ??
A :
- มีการคัดกรองผู้ใช้บริการก่อน-หลังใช้งาน
- บังคับให้มีการสวมใส่หน้ากากอนามัยและถุงมือ
- จัดจุดบริการเจลแอลกอฮอล์
- เว้นระยะห่างอย่างน้อย 1 เมตร
- งดการสนทนาที่ไม่จําเป็น
- ลดการสัมผัสกัน
- หมั่นทําความสะอาดพื้นที่และอุปกรณ์
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงอุตสาหกรรม ให้รัฐมนตรีช่วยว่าการกระทรวงอุตสาหกรรมแปรรูปอาหาร สาธารณรัฐอินเดีย เข้าพบ
วันพฤหัสบดีที่ 24 สิงหาคม 2560
​รัฐมนตรีว่าการกระทรวงอุตสาหกรรม ให้รัฐมนตรีช่วยว่าการกระทรวงอุตสาหกรรมแปรรูปอาหาร สาธารณรัฐอินเดีย เข้าพบ
​รัฐมนตรีว่าการกระทรวงอุตสาหกรรม ให้รัฐมนตรีช่วยว่าการกระทรวงอุตสาหกรรมแปรรูปอาหาร สาธารณรัฐอินเดีย เข้าพบ ณ ห้องรับรอง ชั้น 2 อาคารสํานักงานปลัดกระทรวงอุตสาหกรรม
วันนี้ 24 สิงหาคม 2560 นายอุตตม สาวนายน รัฐมนตรีว่าการกระทรวงอุตสาหกรรม ให้นางสาธวี นิรัญชัน โชติ รัฐมนตรีช่วยว่าการกระทรวงอุตสาหกรรมแปรรูปอาหาร สาธารณรัฐอินเดีย เข้าพบ ณ ห้องรับรอง ชั้น 2 อาคารสํานักงานปลัดกระทรวงอุตสาหกรรม เพื่อหารือเกี่ยวกับการส่งเสริมและกระชับความสัมพันธ์ด้านการค้าและอุตสาหกรรมระหว่างกัน การแลกเปลี่ยนความคิดเห็นและส่งเสริมความร่วมมือด้านอุตสาหกรรมอาหารระหว่างกัน พร้อมเชิญไทยเข้าร่วมงาน World Food India 2017 ระหว่างวันที่ 3 – 5 พฤศจิกายน 2560 ณ กรุงนิวเดลี สาธารณรัฐอินเดีย
รัฐบาลไทย-ข่าวทำเนียบรัฐบาล-กรมบัญชีกลางอนุมัติให้ขยายวงเงินทดรองราชการฯ ในเชิงป้องกันหรือยับยั้งภัยพิบัติ กรณีฉุกเฉิน กรณีโรคระบาดจากเชื้อไวรัสโคโรนา 2019 (COVID - 19) ในพื้นที่ กทม. และ 76 จังหวัด จำนวน 50
วันอังคารที่ 31 มีนาคม 2563
กรมบัญชีกลางอนุมัติให้ขยายวงเงินทดรองราชการฯ ในเชิงป้องกันหรือยับยั้งภัยพิบัติ กรณีฉุกเฉิน กรณีโรคระบาดจากเชื้อไวรัสโคโรนา 2019 (COVID - 19) ในพื้นที่ กทม. และ 76 จังหวัด จํานวน 50
ตามที่ได้เกิดสถานการณ์โรคติดเชื้อไวรัสโคโรนา 2019 (COVID - 19) แพร่ระบาด และกระจายไปทั่วภูมิภาคของโลก โดยองค์การอนามัยโลกได้ประกาศให้การระบาดเป็นภาวะฉุกเฉินทางสาธารณสุขระหว่างประเทศ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่ได้เกิดสถานการณ์โรคติดเชื้อไวรัสโคโรนา 2019 (COVID - 19) แพร่ระบาด และกระจายไปทั่วภูมิภาคของโลก โดยองค์การอนามัยโลกได้ประกาศให้การระบาดเป็นภาวะฉุกเฉินทางสาธารณสุขระหว่างประเทศ และกระทรวงสาธารณสุขได้ประกาศให้เป็นโรคติดต่ออันตรายตามพระราชบัญญัติโรคติดต่อ พ.ศ. 2558 ซึ่งปัจจุบัน ประเทศไทยมีผู้ป่วยสะสมเพิ่มขึ้นจํานวนมาก ส่งผลกระทบต่อชีวิต ร่างกายของประชาชนเป็นอย่างมาก และแนวโน้มของสถานการณ์อาจส่งผลกระทบต่อวงเงินทดรองราชการในเชิงป้องกันหรือยับยั้งภัยพิบัติกรณีฉุกเฉินที่มีอยู่ อาจไม่เพียงพอต่อการป้องกันหรือยับยั้งภัยพิบัติกรณีฉุกเฉินให้แก่ประชาชนได้ เนื่องจากระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ไม่ได้กําหนดให้สามารถขยายวงเงินทดรองราชการดังกล่าวได้ ดังนั้น เพื่อให้สามารถใช้จ่ายเงินงบประมาณในการป้องกันหรือยับยั้งภัยพิบัติกรณีฉุกเฉิน ที่อาจเกิดขึ้นแก่ประชาชนจากการระบาดของโรคติดเชื้อไวรัสโคโรนา 2019 (COVID-19) ได้อย่างรวดเร็ว ทั่วถึง และสอดคล้องกับนโยบายของรัฐบาล กรมบัญชีกลาง กระทรวงการคลัง จึงได้อนุมัติให้กรมป้องกันและบรรเทาสาธารณภัยและจังหวัด ปฏิบัตินอกเหนือระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ข้อ 18 กรณีขยายวงเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน จํานวน 50,000,000 บาท ในพื้นที่กรุงเทพมหานครและพื้นที่จังหวัด ทั้ง 76 จังหวัด เพื่อเป็นค่าใช้จ่ายในการป้องกันหรือยับยั้งภัยพิบัติกรณีฉุกเฉินเฉพาะสถานการณ์ในครั้งนี้ได้ เป็นกรณีพิเศษ
“การอนุมัติให้ขยายวงเงินทดรองราชการดังกล่าว เพื่อให้การใช้จ่ายเงินงบประมาณในช่วงที่ประเทศเกิดวิกฤติจากการระบาดของเชื้อไวรัสโคโรนา 2019 (COVID-19) เป็นไปอย่างมีประสิทธิภาพและเกิดประโยชน์สูงสุดต่อประเทศชาติ ทั้งนี้ ได้กําหนดให้ในพื้นที่กรุงเทพมหานคร กรมป้องกันและบรรเทาสาธารณภัยร่วมกับหน่วยงานที่เกี่ยวข้องกับการเฝ้าระวังและควบคุมติดตามการระบาดของโรค ประเมินสถานการณ์ ระดับความรุนแรงของภัยพิบัติ วิเคราะห์สถานการณ์ ความเป็นไปได้และพฤติการณ์ปัจจัยบ่งชี้ต่าง ๆ ว่ามีความจําเป็นต้องป้องกันหรือยับยั้งภัยพิบัติกรณีฉุกเฉิน รวมทั้งเสนอมาตรการและแนวทางในการป้องกันหรือยับยั้งภัยพิบัติดังกล่าวต่ออธิบดีกรมป้องกันและบรรเทาสาธารณภัยเพื่ออนุมัติจ่ายเงินทดรองราชการ สําหรับพื้นที่จังหวัด ทั้ง 76 จังหวัด ให้คณะกรรมการป้องกันหรือยังยั้งภัยพิบัติกรณีฉุกเฉินจังหวัดดําเนินการประเมินสถานการณ์ ระดับความรุนแรง วิเคราะห์สถานการณ์ความเป็นไปได้ พฤติการณ์ ปัจจัยบ่งชี้ต่าง ๆ ว่ามีความจําเป็นต้องป้องกันหรือยับยั้งภัยพิบัติกรณีฉุกเฉินร่วมกับคณะกรรมการโรคติดต่อจังหวัดรวมทั้งเสนอมาตรการและแนวทางในการป้องกันหรือยับยั้งภัยพิบัติดังกล่าวต่อผู้ว่าราชการจังหวัด เพื่ออนุมัติจ่ายเงินทดรองราชการต่อไป” อธิบดีกรมบัญชีกลาง กล่าว